Qaasuitsup

Kujalleq (en groenlandés: Kommune Kujalleq) ye una municipalidá de Groenlandia. Nacida cola nueva organización alministrativa del país, operativa dende xineru de 2009, abarca'l territoriu de les antigües municipalidaes del oeste y el norte de la islla. Una d'elles, la de Qaanaaq, yera la única que formaba, xunto con otros territorios non incorporaos, el condáu d'Avannaa; les otres (Kangaatsiaq, Aasiaat, Qasigiannguit, Ilulissat, Qeqertarsuaq, Uummannaq y Upernavik) pertenecíen al de Kitaa. El so territoriu ye de 660.000 km², y la so población en xineru de 2010Greenland in figures. Estadístiques oficiales del gobiernu groenlandés yera de 17.749 habitantes. La so capital ye Ilulissat (4.546 habitantes).

 Xeografía 
La municipalidá, qu'abarca les tierres del noroeste de Groenlandia ye, con una estensión mayor que Francia, la mayor entidá alministrativa municipal per superficie del mundu. Llenda al sur cola municipalidá de Qeqqata y al sureste cola de Sermersooq: sicasí, esta llende, qu'atraviesa de norte a sur pol meridianu 45º oeste el centru de Sermersuaq, la capa de xelu de Groenlandia, ye intransitable. Al norte y noreste llenda col Parque Nacional de Groenlandia del noreste.

En cuantes a la fastera costera, al sur d'ella alcontramos la ensenada de Disko, que forma parte de la bahía de Baffin y ta enmarcada pola islla homónima. Separtada d'ella por cientos de quilómetros de costa abondosa en fiordos ta, más al norte, la ensenada de Melville. Y, entá más al norte, la costa forma, cola islla canadiana d'Ellesmere, l'estrechu de Nares.

 Poblaciones y asentamientos 
Aappilattoq
Aasiaat (nome danés: Egedesminde)
Akunnaaq
Attu
Iginniarfik
Ikamiut
Ikerasaarsuk
Ikerasak
Ilimanaq (nome danés: Claushavn)
Illorsuit
Ilulissat (nome danés: Jakobshavn)
Innaarsuit
Kangaatsiaq
Kangerluk
Kangersuatsiaq 
Kitsissuarsuit
Kullorsuaq
Moriusaq
Naajaat
Niaqornaarsuk
Niaqornat
Nuugaatsiaq
Nuussuaq (nome danés: Kraulshavn)
Oqaatsut (nome danés: Rodebay)
Qaanaaq (nome danés: Thule)
Qaarsut
Qasigiannguit (nome danés: Christianshåb)
Qeqertaq
Qeqertat
Qeqertarsuaq (nome danés: Godhavn)
Saattut
Saqqaq
Savissivik
Siorapaluk
Tasiusaq
Ukkusissat
Upernavik
Upernavik Kujalleq
Uummannaq

 Referencies 

 Enllaces esternos 
 Páxina web de la municipalidá de Qaasuitsup

Categoría:Llocalidaes de Groenlandia